<classify> Mwito huo ulitolewa jana na mkuu wa masoko wa manispaa hiyo, Salum Homela alipokuwa akikabidhi vifaa vya usafi kwa wafanyabiashara wa soko hilo.Aliwataka kufuata kanuni na utaratibu wa soko hilo na kuhakikisha kila mmoja anafanya biashara zake katika eneo lililotengwa badala ya kufanya maeneo yasiyoruhusiwa kisheria ili kuepuka usumbufu kutoka kwa askari mgambo waliyopewa jukumu la kusimamia utaratibu wa soko hilo na maeneo mengine katika manispaa ya Songea.Alisema suala la usafi kwa wafanyabiashara ni jambo la muhimu kuepusha watumiaji wa bidhaa zao uwezekano wa kupata magonjwa yanaosababishwa na hali ya uchafu ikiwemo ugonjwa hatari wa kipindupindu.Alisema kuna umuhimu kwa wafanyabiashara wote wakiwemo wale wa matunda, nyama na bidhaa nyingine sokoni hapo kuzingatia usafi .Wakati huo huo, Homela amewataka wafanyabiashara hao kujiunga katika vikundi vya akiba na mikopo ili serikali iweze kuwasaidia kuwapatia mikopo na kuwaongezea nguvu katika shughuli zao hizo.Aliwakumbusha juu ya kuepuka udanganyifu katika biashara zao, kwa kuacha kuwauzia wateja bidhaa zisizofaa akisema ni hatari kwa usalama na afya ya wateja .Alisema, uaminifu katika biashara ni jambo jema kwa sababu inasaidia kupata wateja wengi.Aliwasisitiza kuongeza juhudi kukabili ushindani wa kibiashara badala ya kuridhika na mapato kidogo wanayopata.  <topic>: uchumi 